
EL GRAN LIBRO 

Para elevur a Dios el pensamiento 

Y admirar su poder en los espacios, 

No es necesario un mar siempre violento. 

Ni un sol que vierta luces de topacios. 

Basta un valle alejado de rumores 
AI que se llegue por oculta via, 

Que embalsame el ambiente con sus flores 

Y que temple el ardor dei mediodia. 

Basta fifar la insta en el lucero 
Pdlido y triste que en las noches arde, 

Y esctichar el quejido lastimero 
Del ave errante al expirar la tarde. 

Basta el rocin que en las hojas brilla 

Y que et ravo de sol pronto evapora ; 

Basta dei rio en la desierta orilla 
Mirar el sauce que se inclina y lior a. 

MartIn GarcIa MfiROU 

LIBER SUMMUS 11 ' 

Mentes in Superos ut mortales tollere possint, 
Rectoremque polorum magnificare potentem 
Non opus est vastus turbato sidere pontus, 

Nec sata cuncta calore fovens rota fervida solis. 

At satis est vallis quae cordibus otia fundat, 
Pace silens, qua semita dirigat abdita gressum; 
Florida gratos quae late diffundat odores, 

Igniferi medios quae Phoebi temperet aestus. 

Sufficit albentem maestumque vidisse nitorem 
Sideris, obscura dum nox caligine regnat; 

Alitis errantis gemitumque audire dolentem 
Cum caelo rutilans apparet Vesper in alto. 

Sufficit in foliis effulgens roscidus humor 
Qui arefit ut primum solis succenditur ignis; 
Flumineo salices satis est in margine glaucas 
Cernere demissis lugentis more capillis. 

Ludovicus Marcus, C. M. F. 

(sequar) 


(11 Latine vertitur hoc carmen per orbem universum celebratum. 


PECO MENDA MOS 

a nuestros lectores y amigos que tomen el disolven»e- 

ANNUS SCHOL. III. NUM. 25 1932-1933 MENSE APRILI .MCMXXXIlUR 

PALAESTRA 

LATINA 

MENSTRUUS DE LATINITATE COMMENTARIUS 



Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (L6rida) - Univcrsidad - Espafia, 


Dissidium non esse Latinam vocem ejusque 
loco scribendum discidium 

In priore indice meo orthographico (,) rejici nostra aetate a doc¬ 
tis viris scripturam dissidium docui, semperque discidium esse dicen¬ 
dum. Primus de hac re disputavit Wesenbergius qui, cum ante Madvi- 
gium in hanc sententiam adductus esset, quae ad eam confirmandam 
collegerat cum eo communicavit. Hac disputatione Madvigius magna 
ex parte, ut ipse fatetur, usus est in Excursu II ad I. Tullianum, de 
Finibus, c. 13, n. 44 (2) . Quod autem fusius docet professor Haunien- 
sis et scriptor clarissimus ejus libri qui inscribitur Adversaria critica 
ad scriptores Graecos et Latinos, hic ego attingam summatim. 

Traditur nunc ab omnibus receptumque est in lexica, inquit 
Madvigius, duo esse Latina vocabula discidium et dissidium, quorum 
illud a discindendi verbo ductum, quod de graviore vi externa dicatur, 
corporumque et quasi corporum separationem significet et omnino 
dijunctionem; hoc, a dissidendo, animorum quendam dissensum. 
Hujus tamen paucissima exempla, e Ciceronis scriptis omnia sumpta, 
ab iis qui accurate disputant proferuntur. Jam sententiam ita suam 
insignis Grammaticus confirmat. 

Prorsus eadem locorum ubi legitur dissidium ratio est atque 
illorum, multo plurium, in quibus probatur certum discidii vocabu- 
lum, ut hoc optimi et antiquissimi codices habeant, deteriores et re- 
centiores alteram formam dissidium, in quam facillime librarii litte- 
teram geminando incidebant. Eorum igitur locorum, ubi est hoc vo¬ 
cabulum, sensum postulare demonstrat Madvigius ut hic quoque 
discidium scribatur. 

fi) Gr&m. Ciass. Latinitatis, n. 176.—(2.) M. Tullii Ciceronis de Finibus bonorum et malorum libri 
quinque, D. Io. Nicolaus Madvigius recensuit et enarravit. Editio «Itera emendata. Hauniae MDCCCLX1X, p. 799 s. 

Praeterea sicut discidium a discindendo et excidium ab excin- 
dendo ducta sunt, dissidium abhorret a sessione et consessu et obsi¬ 
dione, id autem, cui simile videatur esse obsidium, non usurpari addit 
aut ab aliis optimae aetatis scriptoribus qui sui temporis sermonem 
servent (1) , aut a Cicerone, cujus auctoritate dissidium tueri conantur 
qui ita volunt ut scribatur. (:y Itaque qui haec animo comprehenderit, 
facile concedet librariorum errore totum illud vocabulum ortum esse. 

Singula deinde ordine prosequitur uberius et confirmat Mad- 
vigius. Primum quod ad codicum dissensionem attinet, legendum esse 
discidium (h. e. separationem), apud Ciceronem in Philipp. II, 45, e 
codice Vaticano. Ad Atticum etiam XV, 29, 2 (constitutum esse disci¬ 
dium), i. e. divortium, editiones veteres habebant dissidium, similiter- 
que XI, 23, 3. Sic M. Tullii aliorumque scriptorum plures loci a.d tru¬ 
tinam revocantur (2) . Deinde ita disserit: Numquam hoc vocabulum, 
quod putatur esse dissidium, in iis locis positum reperiri ubi de sen¬ 
tentiis rebusque discrepantibus agitur, sed usurpari dissidere aliudve 
simile; ut cum saepe apud Ciceronem philosophi inter se aut ab ali¬ 
quo dissidere dicantur, neminem umquam Peripateticorum Stoico- 
rumve dissidium usurpare. Tum Klotzium corrigit, qui cum recte 
discidium scripsisset aliquotiens, cedens codicibus optimis, aliis in 
locis dissidium retinuerit, ut sola dissensio intelligatur, cum in iis 
omnibus alia requiratur gravioris vocabuli vis, quod aut inter singu¬ 
los usus est familiaris convictus, interitum aut plurium in partes et 
factiones discessionem aut populorum, sublato commercio et juris 
mutui communione, diremptionem significet. Plerumque enim cum 
odii nomine illa vox ita conjungitur, ut etiam ei superaddatur odium 
animorum quod in hanc separationem et diremptionem erumpit. 

Finem disserendi his verbis facit Madvigius: «Satis confirma¬ 
tum esse opinor nullum esse Latinum vocabulum dissidium, id autem 
quod est discidium, ita late patere ut non solum ad eorum separatio¬ 
nem qui in diversa loca distrahuntur pertineat, sed ad omnes quorum 
conjunctio, etiam animorum vinclo astricta, prorsus tollatur et in 
inimicitias convertatur». 

Madvigii doctrinam faciunt suam editiones criticae recentio- 
res omnes itemque accuratiora lexica, ut Thesaurus Linguae Latinae 
editus auctoritate et consilio Academiarum quinque Germanicarum..., 
quod Latinum vocabulum non esse jam Madvig, Cic. fin., p. 812 seqq. 
evicit; legitur hodie non nisi in editionibus quarum fides de his rebus 
nulla est, ut Mignii*. Thes. V, 1313, 32 seqq.—J. LLOBERA, s. j. 

(1) Sallustium in primis respicit. “(2) Hi sunt Tacitus, Lucretius. Terentius, Livius. Propertius. Plautus; 
loci autem Tulliani praeter superius allatos hi; pro Cluentio 190; pro Caelio 31; pro Ligario 5; ad Att. I, I; Acad. 
I, 43; de Orat. III, 61; Lael. 35 et 78; pro Sulla 60; pro Balbo 30; de lege agrar. 14; pro Ligatio 19. de haruspicum 
responsis 35; ad Att I. 17, 7 et IV, I, 1.—(2) Occurrit autem praesidium. 

VER REDIT! 

Immiti constricta gelu jam terra liquescit, 
Abscedit tandem bruma morata diu. 

Artatur niveum velamen montibus altis 
Aeolus et Boreae flamina saeva premit. 

Ver redit! et fluitanti floribus undique plaustro 
Impositum repetit denuo regna sua. 

Ver redit! et glaucae circundant tempora vittae 
Floricomumque caput nexa corona rosis. 

Sunt manibus plenis varii sine nomine flores 
Praecingitque sinum dulcia odore thyma. 

A roseis pendens umeris descendit amictus 
Multiplici circum quaque colore satus. 

Accedit ver, rex vitae cui amica juventus, 
Crebrescit circum plurima turba avium, 

Atque puellarum in gyrum diffunditur agmen, 
Pars thyma, lilia pars casta, rosasque legit. 

Ver redit! ardentes oculi fulgore moventur 
Se circum faciles: obvia quaeque tepent. 

Alterna pariter vice moto ex pectore spirat, 

Et redolens zephyrus rubra per ora meat. 

Ver redit! et redeunt honor et sua gratia pratis, 
Vita redit silvis arboribusque decus; 

Rursus colla boum robusta gravantur aratro 

Scabram aerugine qui mundat in arva cutem, 

Laetanturque novo renovata novalia sole 
Villicus et sperans plurima vota facit. 

Virgineis labris avium modulamine mixtum 
Haeret inaequale hinc inde suave melos, 

Incultus pastor teneram laxatur in umbram 
Gaudetque emissos longius in modulos. 

Murmure surdo apium sua tecta examina linquunt 
Et diffusa in agris roscida mella parant, 

Post faciles pluvias nunc pacifer enitet arcus 
Et Phoebus major semina missa fovet. 

Ver redit! irradiantque novis splendoribus horti 
Flore aucti vario; nuda virecta tument 

Vis lentos torpore situque nova excitat artus 
Et grave germinibus vernat ubique solum. 

Jos. M. a MATTBOCCI, C. M. F. 

Albani in Italia 

NOVA ET VETERA 



In quarfo fasciculo anni proxime elapsi, adferebam hac ipsa in secfione 
Altaris picturam una cum vocabulorum recensione praecipuarum ejus partium, 
et nonnullorum ecclesiae elementorum archaeologicorum. Nunc vero Palaes¬ 
tra cum ad sacros altaris Domini ministros in primis exaretur, quae inserviat 
eorum praxi, idcirco hanc ego materiam ecclesiasticam protractam hic volui, 
com adducendo de re duas alias fabulas, tum brevia meo modo commentaria, 
quae eas reddant luculentiores. 

I.—Varia quidem, ut ipse vides, instrumenta atque ea in usu christiani al¬ 
taris communiora praebet pictura hodierna, quae plagulam incipit atque coro¬ 
nat. Eae res omnium lectorum oculis certe notae; earum autem Latina nomina, 
ne quemquam fortasse fugerint, haec, quae sabdaco ut alias, tibi, sunt: 


1 Urceus 

2 malluvium 

3 hostiarium 

4 operculum 

5 piso-onis 

6 palmatoria 


7 patena 

8 chrismarium 

9 sitilta 

10 aspersorium 

11 amula 

12 urceolorumpatina 


13, 23 lampas 

14, 20 candelabrum 

15 turibulum 

16 catena 

17 acerra 

18 concha 


19 catinus 

21 urceoli 

22 pyxis 
24 pelvis 


Ni multum equidem fallor, ii, qui Latinorum classicorum unum amant ser¬ 
monem in hac nomenclatura, siculi et in aliis, quas subjangemus, vulgare 
quidquam et subrude deprehendere rebunlur. Indoles tamen Ecclesiae linguae 

perennis expostulat, quod hic probandum non insistam, qaia omnes facile con¬ 
cedunt, ut proprias sibi res nominibus etiam propriis, iisque, ut fieri possit, 
homini commodioribus exprimat, quem ad modum jure etiam suo cum scien¬ 
tiae, tum artes varias sibi loquelas cudunt recuduntque, nomina fortasse 
magis, quam res ipsas implicando. 

Itaque ecclesiasticorum commodo, et eorum quoque, qui sermonem Ec¬ 
clesiae sapiunt atque amant, nonnulla referam hoc loco sacrorum paramento- 
rum seu indumentorum nomina. Ne vero res nimis protrahatur, vel fastidium 
prolixitate moveatur, una ea indumenta ministrorum et altaris deferemus hodie, 
quae lintea rnateria vel bombycina vel ejusmodi confici solent: 


a) Alba 

cingulum 

pallium 

rocchettum 

talare 

amictus 

dalmatica 

pileolus 

sandalium 

tiara 

camellum 

gremiale 

pileus 

stola 

tunicella 

casula 

manipulus 

planeta 

superpelliceum 

umerale 

chirotheca 

mitra 

pluviale 

syrma 

vimpa 

b) Antipendium corporale 

mappa 

plumarium 

tapes 

baldachinus 

filiola 

mantile 

purificatorium 

tentoriolum 

bursa 

frontale 

manutergium 

siparium 

umbella 

conopeum 

linteum 

palia 

stragula 

vesperale 

Hae scilicet nonnullae voces (a) sunt, lector suavissime, quae sacram ve- 

luti indumentariam hodie a ministris Domini usitatam constituont. Neque vero 


alia inmerito connexui indumenta (b), quibus species sacramentales atque 
altare, vera Dominici Corporis configuratio, conteguntur. Pauca nunc de 
eorum in genere indumentorum historia. 

Communi ex auctorum doctrina atque ea antiquissimis innixa picturis 
scriptorumque primaevorum silentio, fere nullam ad saeculum usque sextum 
exstitisse distinctionem inter profana indumenta atque ea, quae in cultu Dei 
adhibebat Ecclesia, facile convincitur. Ea quippe esse solebant, quibus hones¬ 
tiores gentes coitidiano in usu utebantur. 

Saeculo vero quinto vestes ecclesiasticae colore a profanis vestimentis 
distingui coeplae sunt: Ecclesiae enim color albus in usu praesertim fuit. Sub- 
sequente vero saeculo differentiae increbuere. Nam saeculo sexto occidentales 
populi rationem vestiendi paulatim inmutaverunl, ex morum atque usus inmu- 
tatione, cujus in causa fuerunt juges barbarorum incursiones. Ecclesia tamen 
vestes suorum ministrorum, potissimum vero in cultus exhibitione, inmutatas 
noluit, sed veteres in genere, etsi parum pro adjunctis modificatas, ad exclu- 
sivum altaris cultum adhibuit. Saeculo nono universus fere Occidens iisdem 
utebatur ecclesiasticis indumentis, et a saeculo tertio decimo nulla fere magni 
momenti inmutatio invecta est. Nihil tandem hoc loco, causa brevitatis, disse¬ 
ram de variis, iisque ditissimis materiis, quibus temporum cursu vestimenta 
ecclesiastica confecta sunt, lana, lino, plumario, serico..., quae interdum et 
auro argentove munifice redimita et erant et sunt. Id nempe curae et dispendii 
exigebat cultus ipsius Dei, ad quem colendum ea usu veniunt! 

I. GONZALEZ, C. M. F. 

(Sequar) 

De Johanne Santolio poeta (1) 

Sed tempus est, ut ad Santolii pogsin veniamus. Diximus eam faculta¬ 
tem primum animadversam et excultam esse a Cossarto Jesuita, professore 
artis oratoriae, qui mortuus est anno 1674. Ad explicandum autem ingenium 
Santolii non levis momenti erat, quod tum temporis magnae partes tribui sole¬ 
bant Latinis litteris, praecipue in collegiis Jesuitarum, neque tum ita neglecta 
jacebat lingua Latina, ut hodie multis locis jacere dolemus. Postremum florem 
renatae antiquitatis illos annos recte dixeris. Tum mulli pogfae minores Lati¬ 
nos cudebant versus, quos brevi Santolius et splendore indolis et poetica 
elegantia longe antecessit. Qui, ut tum moris erat, prima Musae suae dona 
principibus offerebat viris et regis aulicis. Inter praestantissima ejus generis 
carmina fuit, quod dedicavit La Quintime, summo magistro regiorum horto¬ 
rum. Opus in «Ephemeride Sapientium» nam hoc fere est Gallicum «Journal 
des savants» vehementer est laudatum, brevique Santolius primis adnumera- 
tus est pogtis; litteratorum principes et politici cum Santolio fecerunt amici¬ 
tiam et in coetus suos dederunt aditum. 

Tum vero ab omnibus undique exposcebantur Santolii versus. Is non 
modo versatissimus erat in metrico artificio, sed versus faciebat plenos acu¬ 
mine et lepore. Ut Ludovici regis memoria in omnem posteritatem propagare¬ 
tur, omnibus locis nova surgebant aedificia, profana et sacra, collocabantur 
statuae, salientium aquarum piscinae vestiebantur caemento, quae opera 
etiam hodie Parisiorum urbi ornamento sunt. Sed parum in structo Iapide 
commemorationis erat. Santolio igitur datum negotium, ut insculpenda con¬ 
flaret epigrammata, et est mirum, quantum ille sententiarum brevibus incluse¬ 
rit distichis, quibus et apte rem describebat et posteritati ostendebat, quam 
arte quondam pogsis ceteris bonis artibus conexa fuisset. In stativo castelli 
regii horologio est hoc Santolii: 

Tempora labuntur rapidis fugientibus horis 
Aeternae hic leges fixaque jura manent. 

Ejusdem in fonte Do Ponceau non longe a porta S. Dionysii est: 
hympha triumphalem sublimi fornice portam 
Mirata suis garrula plaudit aquis; 

ubi mihi scribendum fuisse videtur in libro meo «Demirata suis» ut plenus es¬ 
set pentameter, 

Carolus Perrauld, celeberrimus inter Gallos criticus, de epigrammatis 
Santolinis sic habet: fecisse Santoiium inscriptiones omnium fere Lutetiae 
fontium et scripsisse tam lepida, tam venusta, tam elegantia, ut non potuerit 
fieri melius. Omnia fere disticha locis suis mire accommodata esse tamque 
uberes paucis vocabulis referre sententias, ut, quotiescumque praetereamus, 
cogamur relegere. 

Scribebat etiam epitaphia et epithalamia. Sed non raro accidit, ut qui 
versos mandaverant, diuturna fatigarentur exspectatione. Cuidam religioso 
viro illam conquesto tarditatem Santolius rescripsit: 

(1) Confer mum. sup. p. 87. 

At nos severis docta laboribus 
Cudenda longis carmina scribimus; 

Redduntur incudi impolita 
Atque novis recoquenda flammis. 

Ex epitaphiis hoc habe exemplum, quod scripsit Johanni Lollio Florenti¬ 
no, musico Ludovicini saeculi: 

Perfida mors, inimica, audax, temeraria et excors. 

Crudei/sque et caeca, probris te absolvimus istis 
Non de te querimur, tua sunt haec munia magna. 

Sed quanto per te populi regisque voluptas 
Non ante auditis rapuit qui cantibus orbem 
Lu/lius eripitur, querimur: modo surda fuisti. 

Parisii Santolium honoris causa publici urbis paetam declaraverunt et 
gratificationem decreverunt annuam. Etiam aliae orbes Santolium praecipuo ha¬ 
bebant honore. Sic Divionenses quorum celebraverat ille comitia, nonnulla do¬ 
lia vini miserunt. Ea dumflumineSequana devehuntor, Santolius jocatur metrice: 

Hactenus irrisi jam in honore poetae 
Exque carminibus gaudens Buigundia nostris 
Obtulit e fundo nata et felicibus astris 
Digna Deum mensis generosi munera Bacchi. 

Et cum per hiemem illa dolia aliquamdiu transportari non possent, 
idque nuntiatam poetae esset, is se finxit plexum a Musis, qui pluris fecisset 
vina Burgundiae quam fontem Castaliam; 

Pierides fusis risere cachinnis 

Delusum sine Baccho et aqua Permeside vatem. 

Santolius gratus erat etiam Condeorum familiae, et Cornelias, ille tra¬ 
goediae Gallicae pater, Santolii versos vertit in Gallicum, sicut hic latine 
reddidit quaedam Corneliana. 

Sed ne Santolio quidem licebat impone fructum capere gloriae et ami¬ 
citiae. Quam illi amara fuit ea contentio, quam haboif cum Francisco Carpen¬ 
tario, litterato! Nam cum circiter annam 1670 nova urbis aedificia inscribi 
oporteret, acriuscule inter doctos disceptatum est, Latinis praestaret an Galli¬ 
cis versibus concribi. Tum Santolius, qui ea nimirum Latina volebat, pugnare 
coepit cum Carpentario edito pogmate de Cossarto magistro suo, quod «de 
desperatione linguae Gallicae» inscripserat. Carpentarius contra, ut se oleis 
ceretur, maligne carpere coepit Santolii versus. Hoc acerbum erat monacho, 
licet litem illam obtinuerit. 

Sed multo acerbius sibi contraxit malum tertio ante mortem anno. An¬ 
tonius Arnault, insignis Jansenista, exui mortuus erat Bruxellis anno 1694, 
Moniales autem Portus Regii abbatiae, oraverant ut sibi liceret in suo monos- 
terio Arnaldi cor. Santolius autem, qui Arnaldi semper amicus fuisset, et 
Portum Regium qui locus multorum docloram quasi domicilium evaserat, 
haud raro accederet, amicorum rogatu hos in eam rem scripsit versus: 


AC Segarra - Palaestra Latina (Cervera) 01/04/1933 - Pagina 9 



www.culturaclasica.com 


104 


Ad sanctas red/t sedes ejectus et exut 
Hoste triumphato, tot tempestatibus actus. 

Hoc portu in placido, hac sacra tellure quescit 
Arnaldus veri defensor et aequi. 

Illius ossa memor sibi vindicat extera tellus. 

Huc caelestis amor rapidis cor transtulit a/is, 

Cor nunquam avulsum nec amatis sedibus absens. 

Andreas Avenarius, S. V. D. 

( Continuabitur) 


Conloquium in schola 

Lexicon Forcellinianum et Wagnerianum 

Personae: Thaddaeus, Lucas 


T.— Audi, Luca: qut fit, ut in compositio¬ 
nibus tam optatas semper oplineas cen¬ 
suras? 

L. — Qui'Jit rogas? Unusquisque sibi vivat. 

T .—Ex alio necesse est te compositiones 
repetere. 

L.— Nequaquam: id ego ut Jaciam quo nul¬ 
lus eas perjicit melius? 

T . — Atqui dic quid agas, arcanum enim 
non puto cuilibet celandum. 

L . — Res simplisissima: lexica adhibeo quae 
in bibliotheca nobis sunt in promptu. 

T. — Lepidam rationem! 

L . — Hoc tibi habe, Thaddaee: neque ego 
de utilitate hujusmodi lexicorum prius 
cogitaram, quam ea utenda suscepi, 
cum id praeceptor noster vehementer 
suaderet; nunc autem ea tantopere 
probo ut numquam e manibus ex¬ 
cidant. 

T .—In bibliotheca nostra est et Forcelli- 
nius et Wagnerius; eos referebas, non¬ 
ne? 

L. —Duos ipsissimos, sed potissimum prio¬ 
rem. 

T.—Forcellinium? At est adeo mellosus... 
Raimundum Miguelem praefero. 


T.—Oye, Lucas: £c6mo es que en tus 
composiciones obtienes siempre tan 
buenas notas? 

L. —iQue c6mo? Cada qual que se espa- 
bile. 

T. —Debes copiar las composiciones de 
otro. 

L.—Jamds. Yo copiar que soy el que las 
hago mejor? 

T. — Pues dime c6mo te apaftas; no creo 
que sea ningtin secreto. 

L. —Muy sencillo: me sirvo de los diccio- 
narios que est&n a nuestra disposi- 
ci6n en la biblioteca. 

T. — |Vaya una manera! 

L. -Escucha, Tadeo; tan poco yo habia 
caido en la cuenta de la utilidad de 
estos diccionarios antes que empe- 
zara a usarlos a pesar de instarnos 
mucho el profesor: mas ahora me 
gustan tanto que nunca los dejo de 
la mano. 

T,—En nuestra biblioteca est£n Force- 
llini y Wagner: a ellos te refieres, no 
es verdad? 

L, — A estos dos precisamente y sobre 
todo al primero. 

T. — i A Forcellini? Pero es tan empala- 
goso... Prefiero a Raimundo Miguel. 

L .—Miguelem dicis, qui nullam compara¬ 
tionem sustinet cum Forcellinio? 

T. — Sed saltem praebet quod quaesieris; 
quid plura? Forcellinius vero pro 
qualibet vocula explicationes defert 
numquam finiendas, quas si obiter 
dumtaxat legeris, tempus periit incon¬ 
sulto, 

L, — Praestat multum atque id bonum, 
quod defert Forcellinius, quam pa¬ 
rum, quamquam bonum etiam, quod 
Raimundus habet. 

T. — Vera praedicas, sed urgente temporis 
spatio, quid tibi videtur optabilius? 

L .—At vero ipse id non accipio, quod tem¬ 
pus teras cum Forcellinio. Fortasse 
non animadvertisti in explicationibus 
eum materias varias signis distingue¬ 
re, atque diversas vocabulorum signifi¬ 
cationes digerere. Ita fit, ut quod tua 
intersit in unaquaque voce confestim 
inveneris. 

T. Hujusmodi commodum non animad¬ 
verteram. Quid autem de Wagnerio? 

L.— Vocabularium Wagnerianum aliud si¬ 
bi propositum persequitur, quod te fu¬ 
giebat-, ibi non sunt quaerendae voces 
ut earum significationes cognoscamus. 

T.— Quid ergo inveniemus in eo? 

L, — Epitheta, synonyma, circumlocutiones, 
varios dicendi modos ad Latinitatem 
purissimam decoctos. 

T . — Vere magnum posuisti beneficium. 
Thesauros enim mihi nondum cogni¬ 
tos detexisti; posthac Forcellinius et 
Wagnerius duo erunt libri indesinen¬ 
ter meis manibus volutandi. 


105 

L. — iQu£ dices? a Miguel, que ni sique- 
ra puede compar&rsele? 

T, — Pero al menos presenta lo que se 
busca, que m£s quiero? Pero For- 
cellini por cualquier palabrita da 
explicaclones interminables, que si 
uno quiere leer aunque no sea m&s 
que de paso pierde el tiempo sin 
sentir. 

L. — Vale m^s mucho y bueno, que es lo 
que presenta Forcellini, que no po- 
co, aunque tambiin bueno que es lo 
que da Raimundo de Miguel. 

T.—Es verdad, pero cuando el tiempo es 
justo, que te parece mejor. 

L. — Es que yo te niego el supuesto que 
con Forcellini se pierde el tiempo. 
Quiz£ no has reparado que en las 
explicaciones va distinguiendo con 
seiiales las diversas materias y or- 
denando las distintas acepciones de 
las palabras. Segun eso enseguida se 
encuentra lo que dentro de un t6r- 
mino le interesa a uno. 

T. — No habia caido en la cuenta de esa 
ventaja. <<1 Wagner? 

L. — El diccionario de Wagner tiene otro 
objeto dei que tu te figuras; ahi no 
se buscan los terminos para conocer 
su significado. 

T. —Pues que vamos a encontrar en el. 

L,—Epitetos, sinonimos, frases, par&fra- 
sis de la m&s pura latinidad. 

T. — Realmente me has hecho un gran 
favor; me has descubierto tesoros 
desconocidos; desde ahora ForcellP 
ni y Wagner han de ser los libros 
que mas he de manejar. 


Diarium Missarum quae acceptae, mandatae, celebratae sunt 
cum apendice quae est Directorium perpetuum missarum 
votivarum et defunctorum. 

Scripsit Sic. D. Michael de Prada Fernandez 

Astorga, Imprenta N. Fidalgo, 1932. 

CURSUS GYMNASTICUS 

QUARTA VERGILII ECLOGA 

Peculiarem in Vergilii bucolicis locum obtinet Ecloga IV. Ce¬ 
terae lepore et venustate, edyllica suavitate plenae, quibus pastoralis 
vita jucunda simplicitate pingitur. Haec vero ita orientalibus meta¬ 
phoris scatet et allegoriis ut omnium interpretum animos in se con¬ 
verterit, quorum magna inquirentium opinionum dissimilitudo qui¬ 
nam tandem sit ille vir cui nimiae ignoti pueri laudes tribui debeant. 
J. Carcopino (1) etL. Herrmann (2) in Universitatibus Parisiensi etBru- 
xellensi professores, suam quisque sententiam mordicus eruditione 
laudanda propugnati sunt. Tenet Carcopinus puerum in ecloga com¬ 
memoratum esse As. Saloninum, Antonii As. Pollionis consulis fili¬ 
um; adversarius vero Marcum Cl. Marcellum praefert, filium Octa¬ 
viae et G. M. Marcelli. Nec desunt, praesertim inter veteres, qui cum 
S. Augustino Messianicam sequantur interpretationem. Indubium hoc 
tamen restat: «In hac ecloga solus poeta loquitur de restauratione 
novi saeculi, hoc est: Saturni regnum aureum sub Octaviano adulan¬ 
ter restauratur... simpliciter canit genesim renascentis mundi sub 
Caesaribus» <3) . Hanc quaestionem, amice lector, utpote ab hisce ad- 
notationibus alienam praetermittamus, ut Vergilianum carmen meile 
dulcius, nulla controversiarum cura, degustemus. 

Sicelides Musae, paulo majora canamus. 

Non omnes arbusta juvant humilesque myricae; 

Si canimus silvas, silvae sint consule dignae. 

Sicelides: Musas Siculas invocat Vergilius, quia bucolicorum 
poetarum princeps Theocritus, quem imitatur, Siracusis Siciliae urbe 
natus est.— Juvant: Delectant. Sic Horatius: «Multos castra juvant, et 
lituo tubae Permixtus sonitus» (i) . — Si canimus: Indicativus, non sub¬ 
junctivus usurpatur cum certe adimpletur condicio; hispanice reddi¬ 
tur: Puesto que cantamos.—Silvas: Pro carmine pastorali; metonymia 
signi pro re significata. —Silvae consule dignae. Caelius, quem sequi¬ 
tur Minellius, auctor est per hoc adlusum «ad veterem Romanorum 
consuetudinem, apud quos cautum erat ut consules ipsi curam col¬ 
lium et silvarum haberent, ne ullo modo ligna deficerent ad confi¬ 
cienda publica navigia». 

Ultima Cumaei venit jam carminis aetas; 
magnus ab integro saeclorum nascitur ordo. 5 

Jam redit et Virgo, redeunt Saturnia regna. 

Jam nova progenies caelo demittitur alto. 

(1) Virgilc et le mistere de la IV Eclogue, 1930 Paris. -(2) Les masques et tes visage s dans les Buco- 
iques de Virgile, 1930 Bruxelles, —(3) Sdiolia Bernensia in Prolog, ad IV Ecl. —(4) Carm. I, 1,1. 

Cumaei: PJures interpretantur de carmine sibillino a Sibilla Cu¬ 
mae Italiae urbe; verum non desunt (HerrmannO), Lagrange (J) ) qui ad- 
lusionem videant ad Hesiosi carmen cui titulus «Labores et dies»; ut 
enim ait Philargirius, «Cume est urbs Asiae quam relicta Ascra civi¬ 
tate sua, posteriore tempore aetatis incoluit (Hesiodus (3) )». —Ab in¬ 
tegro: E longum ex sequentibus consonantibus fracta et liquida. - 
Virgo: Astraea, dea justitiae, quae finito aureo saeculo, propter ho¬ 
minum nequitiam. e terra excessit, — Redit... redeunt: Traductio seu 
poliptoton, — Saturnia regna-. Aetas aurea; metonymia causae pro 
effectu.— Demittitur de caelo: Facile omittitur propositio si verbo 
inclusa est. 

Tu modo nascenti puero quo ferrea primum 

desinet ac toto surget gens aurea mundo 

casta fave, Lucina; tuus jam regnat Apollo... 10 

Modo nascenti: i. e. modo nato (Heinde-Wagner, Krause), modo 
nascituro (Wimmers, Schaper); fave nativitati pueri (non attributum 
sed praedicatum: Sonntag, Cartault).— Quo. Ablativus loci. «Ablati¬ 
vo sine prepositione utendum est... frequenter cum quibuslibet nomi¬ 
nibus tam propriis quam appellativis, adjecto totus, quandoque om¬ 
nis aut medius» 

Teque adeo decus hoc aevi, te consule, inibit 
Pollio, et incipient magni procedere menses; 
te duce, si qua manent sceleris vestigia nostri, 
inrita perpetua solvent formidine terras. 

Ille defim vitam accipiet, divisque videbit 15 

permixtos heroas et ipse videbitur illis, 
pacatumque reget patriis virtutibus 'orbem. 

Teque adeo... te consule... te duce..: Repetitio. Incipit poeta ad 
epicos concentus adsurgere.— Menses: tempus determinatum pro in¬ 
determinato; synecdoche. — Te duce, si qua..: Carcopinus sequens edi¬ 
tionem Hirtzel et Goelzer, legit: Magni procedere menses, te duce. Si 
qua manent... Sceleris... Hoc scelus est vel nex Caesaris vel Trojanorum 
perjuria, quibus posterorum Romanorum calamitates tribuuntur.— 
Ille deum vitam...: Adludit ad auream aetatem qua dii cum hominibus 
familiariter agebant. Tres versus sequentes sublimiora generis epici 
attingunt, ita ut in libro VI Aeneidos perfectum locum habuissent,— 
Heroas: Accusativus pluralis Graeco-latinus, cujus terminatio as cor¬ 
ripitur. — Patriis virtutibus-. Duplicem habere potest sensum, sc. reget 
patriis virtutibus orbem pacatum; vel reget orbem pacatum patriis 
virtutibus. 

At tibi prima, puer, nullo munuscula cultu 
errantes hederas passim cum bacchare tellus 

(1) Op. cit. p. 77,—(2) Le pr&tendue Messianisme de Virgile, in Rev. Bibi., 1922, p. 561.—(3) Philarg. 
IV, 4, p 73.-(4) Llobera. S.J. Grammat clas. Lat. n. 282. 4.° 

mixtaque ridenti colocasia funde tacantho. 20 

Ipsae lacte domum referent distenta capellae 
ubera, nec magnos metuent armenta leones. 

Ipsa tibi blandos fundent cunabula flores; 
occidet et serpens et fallax herba veneni 
occidet; Assyrium vulgo nascetur amomum. 

At tibi prima: Pulcherrima beatitudinis aetatis aureae descrip- 
tio, ubi poeta sublimitates epopoeiae deserens, ad musam pastoralem 
redit. Epithetorum proprietate et imaginibus ipsam Ovidianam Meta¬ 
morphoseon descriptionem facile superat. Nota venustatem, ut ita 
dicam infantilem, telluris ubertatem et laetitiam, sequentibus verbis 
expressam: Munuscula... Errantes passim... Mixta ridenti fundet... Tota 
natura augusto Puero renidet, ipsaque cunabula floribus circumdata, 
prosperitatem et omnis generis felicitatem quam mundus ab hoc In¬ 
fante sperat, praesagiunt. —Bacchare: Hoc nomen Despauterio vide¬ 
tur feminei generis. VossiO vero neutrius; at rectius Forcellinius et 
Freund distinguunt bacchar-aris (neutrum) et baccharis-is (femin). — 
Ridenti acantho: Epithetum ridens raro cum acantho apud poetas in¬ 
venitur; nunc tamen laetam efficit imaginem. —Ipsae lacte domum: 
Prosopopoeia; ipsa quoque animalia felicitatem experientur. — Distem 
ta: plena. — Occidet... occidet: Complexio, quia scilicet ab eodem verbo 
incipit et clauditur oratio . — Fallax herba: Epithetum poeticum et 
imago. Stupet lectoris animus in supra laudata descriptione tot simi¬ 
litudines animadvertentis, quas fortuitas dicere non auderem, cum 
Isaiae descriptione aetatis Messianicae. Prophetae verba in medium 
adducere placet quo facilius lectores comparationem instituant: Ha¬ 
bitabit lupus cum agno et pardus cum haedo adcubabit; vitulus et leo 
et ovis simul morabuntur et puer parvulus minabit eos. Et delectabitur 
infans ab ubere super foramine aspidis et in caverna reguli qui ablac¬ 
tatus fuerit manum suam mittet. w 

H. MARTIJA, C. M. F. 


II. — De comparativo relativo 

Hactenus de absoluto; nunc quaedam notemus quae comparati¬ 
va spectant relativa, quae manifestum habent alterum comparationis 
terminum. 

Exempla; Praeceptor doctior est discipulo (quam discipulus). Filius tuus diligen- 
tior est meo (quam meus). Melior tutiorque est certa pax quam sperata victoria (spe- 


(1) Is VI, 6-9 

rat& victori^). Caedes in eo proelio minor (quam) victoria fuit. Nuces ampliores et 
pulcriores sunt quam ceterae arbores pomiferae (ceteris arboribus pomiferis). Opta¬ 
mus ut vos feliciores sitis quam nos (nobis). Multi duces feliciores fuerunt quam 
Hannibal, pauci prudentiores (Hannibale), Mensis Aprilis brevior est quam Martius 
(Martio), 

Saepe alter comparationis terminus simplici ablativo quorum¬ 
dam substantivorum vel adjectivorum totus substituitur. 

Exempla: Saguntum adlatum est oppugnari omnium spe celerius. Opinione ce¬ 
lerius venturus esse dicitur. Praeda omnium spe major fuit. Res exspectatione om¬ 
nium tranquillior. Latius opinione disseminatum est hoc malum. Milites longius 
necessario processerunt. Hiems fuit solito gravior. Dicto prope citius equum in via 
Blaudius dejecit. Plus justo nobis placet causa. Opinione omnium majorem cepi 
dolorem. Visus est sol rubere solito magis. 

In orationibus comparativis loco nominativi cum quam ponitur 
necessario ablativus: 

a) cum qualitas cum re confertur eandem qualitatem in summo 
gradu possidente. 

Exempla: Nive candidioribus ambo vectabantur equis. Luce sunt clariora nobis 
tua consilia. Hoc est gratum; nobis quoque carius auro. O dulcior illo meile quod 
in ceris Attica ponit apis. Frater ille tuus vel mihi vita carior erat. Pluma levior est 
qui saepius in die consilium mutat. Super dorsum meum onus imposuisti Aetna 
gravius. Munusculum misisti vilius alga. Petrum familiarem meum nosti pisce taci¬ 
turniorem. Sole ipso clarior ex labris ejus fluebat oratio. Afros vidimus carbone ni¬ 
griores Aedes ejus parietibus fulgebant vitro splendidioribus. Nihil est mente celerius. 

b) cum idem vocabulum secum comparationem sustinet. 

Exempla: In Manliano inveni Diphilum Diphilo tardiorem. Litteras tuas sex¬ 
centas uno tempore accepi aliam alia jucundiorem. Plures in eo sunt partes quarum 
alia est alid ad laudationem aptior. Quid optimo melius esse potest? Non tempe¬ 
ranti viro temperatiorem nec forti fortiorem posse fieri facillime perspicitur. Habes 
Sardos venales alium alio nequiorem. Sermones tuos cottidie audiebam dulci certe 
dulciores. Inepto ineptior videbatur magistratus qui te prehendere jussit. De re 
philosophus ille Graecus recto rectius est elocutus. Hoc certo certius est et saepis¬ 
sime constitutum. 

c) cum terminus comparationis est pronomen relativum. 

Exempla: Animae virtutes ex ratione gignuntur qua nihil est in homine divinius. 

Polybium sequemur quo nemo fuit diligentior. Hi mei sunt liberi, quibus nihil mihi 
potest esse jucundius. Mater omnium bonarum artium sapientia est, qua nihil a diis 
praestabilius hominum vitae datum est. Phidiae simulacris quibus nihil in illo ge¬ 
nere perfectius videmus, cogitare tamen possumus pulcriora. Ne obferamus nos pe¬ 
riculis sine causa, quo esse nihil potest stultius. Non ego cum Dionysii qua taetrius 
excogitare nihil possum, Platonis vitam comparabo. Cole amicitiam qua quid potest 
esse dulcius? 

Emmanuel Jovfi, C. M, F. 

MAX ET MORITZ 


Facinora puerilia septem dolis fraudibusque peracta, ex in - 
ventione GUILIELMI BUSCH, poetae pictorisque; in sermonem 
Latinum conversa a versificatore sereno (Dr. G. Merten) Editio 


octava, a. MDCCCCXXXIII. 
SCHNEIDER, bibliopolas. 
Praefatio (') 

Heu funestam juventutem! 

Nullam video virtutem 
Nunc in nostris liberis, 

Nullam etiam in his.* 

Max et Moritz vix puniti, 

Poenae cito jam obliti 
Omnes bonos irridebant. 

Et ludibrio habebant, 

Quin ad maleficia 
Diriguntur studia! 

Homines ludificantes. 

Bestias vero cruciantes. 

Poma, pruna defurantes. 

Omnia loca pervagantes 
Magno gaudio utuntur; 

Instructione non fruuntur. 

Sed «vae, vae, vae» nos clamamus. 
Exitum si jam spectamus!! 

Quanta sit peccati vis, 

Nunc his imagunculis 
Et his verbis demonstrabo 
Virtutemque adjuvabo. 

Dolus Sextus 
Homines pistorii 
Probi sunt et placidi 
Crustum dulce facientes 
Condientes et coquentes. 

Nostri pueri amabant 
Crusta et desiderabant.* 

Quos hic pistor scit et audit 
Itaque pistrinum claudit.* 

Hinc consilium est capiendum: 

Per caminum est rapiendum!* 

Ecce pueri non pigri! 

Ambo sunt, ut corvi, nigri.* 

Sed in cistam dejactantur 
Et farina maculantur.* 

Ea re sunt dealbati, 


MONACHII apud BRAUN et 

Velut creta maculati.* 

Pellicientes sunt et mundae 
■ Illae crustulae rotundae.* 

Sella fracta cadunt tum 
In propinquum alveum* 

Plenum atque lubricum.* 

Lapsu territi et muti 
Stant nunc massa involuti.* 

Pistor eos deprehendit; 

Manus captaturas tendit,* 

Cito pueros raptavit, 

Duos panes fabricavit.* 

Neque inconstanter ludit: 

Pueros in furnum trudit.* 

Furni aestu nunc coquuntur. 

Cocti demum extrahuntur.* 

Noli mortuos lugere! 

Potes alacres videre.* 

Domicilium perforant; 

Partem crusti devorant...* 

Conclusio 

Fama mox per vicum ruit. 

Ibi nullus luctus fuit. 

Bolte dicit praesagisse 
Se futurum, vel scivisse. 

Boecius: «Manet lex moralis: 

Est malitia fatalis». 

Lampulus: «Exemplum docet 
Neque unquam bonis nocet». 
Pistor: «Ne sis stupidus, 

Dulcium rerum cupidus!» 
Fridericus: «Malus jocus 
Est calamitatis focus». 

Denique agricola: 

«Nihil interest mea». 

Omni loco murmuratur 
Et sententia promulgatur: 

Vicit nunc justitia. 

Periit malitia. 


(1) Libenter specimen damus hujus jocosi libelli Latina exarati lingua. Praefationem integram cum Dolo 
sexto et Conclusionem praebemus. Ubi posuimus* adest in textu imaguncula polichroma rem mirifice exprimens. 
Libellus Catalaunorum PATUFET comparari potest. Nihil est, cur pueris eum non enixe commendemus. 

Bibliographia 


Florilegium Patristicum. Fasc. 

XVII. S. Benedicti regula monasteriorum. 
Edidit, prolegomenis.adparatu critico, notis 
instruxit Benno Linderbauer, 0 . S. B. — 
Bonnae sumptibus Petri Hanstein, — Regula 
S. Benedicti non modo iis, quibus primario 
exarata magno fuit sernper momento, re¬ 
rum etiam theologis, historicis, philologis. 
Hinc m serie Florilegii Palristici non inme- 
rito adlala est. In ea redigenda editor prae 
oculis in primis habuit Codicem Sangallen- 
sem (J14, qui auctoritate ceteros longe ante¬ 
cellit; in apparatu vero critico sernper scrip¬ 
tionem Codicis A notavit. Scribendi ratio 
aliquantulum, neque injuria, ab primaria 
scriptione diversa; ea tamen adcuralissima. 

Fasc. XIX. Sententias Florianenses, 
edidit, prolegomenis, adparato critico, 
notis instruxit H. Ostlender. Sententiae 
Florianenses nunc primum editae, doctri¬ 
nam Abaelardi continent a discipulo in au¬ 
lis transcriptam. 

Sententiae in manuscriptis titulo carent 
nec certo auctori tribuuntur; quo vero tem¬ 
pore conscriptae sint, non facile definitur. 
Momentum habet hic fasciculus ad hoc, ut 
doctrina Magistri Abaelardi distinctius ad- 
pareat; quae tamen cum nonnullis scateat 
periculis, opus fuit adnolationes ad calcem 
adjicere. Similiter addita est epistula Gual- 
terii de Mauritania episcopi, quam scripsit 
adversus Abaelardi ejusdemque discipulo¬ 
rum doctrinas. 

Fasc. XXIX. S. Anselmi Liber Pros- 
logion, recensuit Fr. S. Schmitt, O. S. B. 
Proslogion parvum quidem, sed haud dubie 
celeberrimum S. AnselmiCanturiensisopus 
est. Continet quod a Kantii temporibus onlo- 
logicum vocant argumentum de Dei exsis¬ 
tentia. Argumentum hoc per saecula ad 
nostros usque dies animos cum theologo¬ 
rum, tum philosophorum vehementer con- 
movit, et, licet omnibus temporibus impug¬ 
natum, nostra adhuc aetate non desunt, qui 
ejus validitatem vindicent. 


Initio auctor nFides quaerens intellec¬ 
tum» opusculum inscripsit; jam vero Abbas 
renuntiatus, a multis rogatus, opus titulo 
11 Proslogion» publici juris fecit. Paulo post¬ 
quam libellus editus est quidam, in cujus 
manus advenerat, in fine objectionem ad- 
scripsit, quae per amicum auctori missa est. 
Anselmus responsionem textui adnexuit, 
optans, ut in posterum utrumque et impug¬ 
natio et rejectio nProslogio» adponeretur, 
uti in hac novissima editione adparet. 

Fasc. XXX. S. Bonaventurae prolego- 
mena ad S. Theologiam, edidit Th. Soi- 
ron, O. F. M. In hoc fasciculo ex S. Bona- 
venturae operibus excerpta sunt capita prae¬ 
cipua ad S. Theologiae prolegomena spec¬ 
tantia nempe: materia seu subjectum Theo¬ 
logiae, ortus Theologiae, modus procedendi 
in Theologia, finis Theologiae, Theologia 
una scientia, de relatione Philosophiae ad 
Theologiam, dispositio ad studium Theo¬ 
logiae. 

J. m.jim£nez, c. m. f. 

Alois Walde.— Lateinisches Woer- 
terbuch, 5 und 6 Lieferung (Bogen 21 - 25 ). 
—Heidelberg, 1932. Cari Winters Univer- 
sitaelsbuchhandlung. 

Accepimus non ita diu fasciculos 5 et 6 
dictionarii etymologici Waldensis, quod 
tertium nunc prelo subit a claro J. B. Hof- 
mann. A vocabulo vero cyma ad vocem 
usque fere continuatur hoc maximi ad ety¬ 
mologiam enocleandam momenti lexicon, in 
re jam fere classicum atque probatum, 
quamquam sunt nonnulla, cum de re agatur 
admodum labili, eunte tempore, recudenda. 
Genealogia, ut nunc quidem est, verborum 
hic uno quasi conspectu deprehenditur, at¬ 
que lexico etymologico A. Ernout et A. 
Meillet mirifice subvenit, duo ad Latinita¬ 
tem praeclarissima nostrorum temporum 
monumenta. Nihil est, cur opus commende¬ 
mus lectoribus Palaestrae, ipsius auctoris 
nomen cum sit summo honori libro. 

Josephus Fornari. (1) Communia 

vitae, editio altera, — «Ut morem gererem 
pluribus, qui a me fasciculos, sub titulo 
Communia vitae, phrases et formulas 
complectentes ad Latina colloquia instituen¬ 
da, abhinc annos aliquot editos ac brevi 
venditos, repetebant, eos, passim amplifica¬ 
tos, in volumen hoc unum redegi» His qui¬ 
dem versibus cum auctoris scopus, tum ma¬ 
teria libelli satis adparet. Quod ad ordinem 
phrasium et formularum attinet, fusius in 
prooemio galeatum, ille nobis logicus admo¬ 
dum et accuratus est. En breviter tibi libelli 
argumentorum index: Salutatoriae formu¬ 
lae; De valetudine percontatio; Morbi et 
Medicamenta; Petitur et datur facultas 
rogandi; Auxilium imploratur; Quaeri¬ 
tur apud aliquem commendatio; De ad¬ 
versario querela; Consultum et patroci¬ 
nium in judiciis; Illata convicia; Dis¬ 
crepantes sententiae; Benevolentia amis¬ 
sa; Negotia improspere gesta; Officia 
libenter praestita; Gratus animus; Alea, 
atque debita inde conflata; Tributa et 
Vectigalia; Mors-Testamentum. 

Aptum omnino ad finem libellum duci¬ 
mus. Nobis tamen nimis longa, eaque pro¬ 
prior libri technici videtur elaboratio pa- 
ragraphi tertii «Morbi et Medicamenta» 
(pag. i 5~37). Atque hac mea adnotatione 
sufficiat, etsi ea valde procrastinata, ad 
commendandum lectoribus et libellum et 
Commentarium Almam Romam ab eodem 
J. Fornari, claro viro, moderatum. 

EMMANUEL JOVE, c. m. f. 

F. Rebfelo Gon^alves, — A Fala do 
Restelo, Aspectos classicos deste Episodio 
Camoniano, — Lisboa, Imprensa Nacional, 
' 933 - 

PoSsis Camonianae studiosis perutilis 
* hic erit libellus, a R. Gongalves in Ulissipo- 
nensi Universitate classicarum linguarum 
proffessore, nuper editus. Quinque admo¬ 
dum capitibus, iisque luculentis atque scitis, 
opus totum absolvitur. Primo in capite(pag. 


11-20) erudite de sensu historico Episodii 
agit, id quod mirifice viam ad verum extri¬ 
candum sensum Auctorisque finem sternit. 
In secundo vero (pag. 21-28) nonnulla an¬ 
tefert de aspectu classico, quem redolent eae, 
quae praeeunt Episodio lamentationes po¬ 
pulares. In tertio autem (pag. 29-33) stro- 
phem primam esse characterem 11do velho do 
Restelo» adfirmat atque analysi accurata 
probat. In quarto (pag. g 5 5 /) disserit de 
identitate Episodii in genere cum choris tra¬ 
gicis antiquis. In quinto (pag. 53-69) tan¬ 
dem de Episodii identitate in specie cum 
classicis materiis. 

Cum in prologo tum in bibliographia 
liquet auctoris de re accurata investigatio 
ejusque poetarum cognitio classicorum. 
Quod bene humanioribus litteris vertat! 

Georg Capellam»— Lamer. — Spre- 
chen Sie Lateinisch? Elfle, erneut verme- 
hrte und durchgesehene Auflage. — Ferd. 
Duemmlers Verlag—Berlin und Bonn. 

In fasciculo XV Palaestrae, anno pro¬ 
xime transacto, lectori praebui libelli hu- 
jusce decimam editionem. Nunc autem jam 
undecimam nuntiamus (21-23 mil.). 

Adhuc, ait in prologo Dr, Lamer, sola¬ 
cio erat fere lectori liber. Nunc scholas ip¬ 
sas invadit, ut in quodam gymnasio Ger¬ 
manico ad lectionem adhibeatur. Praeterea 
anno 1930 adparuit jam libri hujus Angli- 
ca translatio, hoc titulo: Modern Latin Con- 
versation, translaled from the Gerrr.an of 
George Capellanus, Ph. D., by Bertrand 
F. Kraus, M. A., in Bruce Publishing 
Company, New York, Milwaukee, Chicago, 
1930. Hisce multum confirmantur factis ea, 
quae in recensione decimae editionis dabam 
de aestimatione libelli. Editio haec decem 
anteriore plus habet pagellas, in quibus cu¬ 
riosos versus invenies atque scitu digna 
cantica. Quandonam vero apud nostrates 
adeo Latinae evulgandae linguae consule¬ 
tur ab eis, qui sermoni Latino navant ope¬ 
ram? 

J. GONZALEZ, c. m. f. 


(t) Dolendum sane nobis, carissime J. Fornari, te adhnc recensionem pulcri tui libelli in Palaestra non vidisse. 
Id evenit oblivione quadam; procrastinationi, igitur, tu certo ignosces.' Qui autem subscribit recensionem auctor 
est eorum, de quibus dicebas, conloquiorura, qui una cum Ildefonso Gonzdlez benevolentiam amat tuam. 

Exercitationes Scholares 


El perro marino 
y la zorra 

(Ann. III, n, 22) 

En cierto lugar costeno de Trieste, los 
marineros partian a hachazos un perro 
marino que habian muerto con sus lan- 
zas. En su estdmago abierto encontraron 
zapatos de varon, un reloj y pedazos de 
vestido. De donde se echaba de ver que 
en su gula habfa devorado un hombre. 

Pasando por alh' casualmente una zo¬ 
rra, y ddndose cuenta de eso exclama-. 
iQu6 monstruo tan terrible! Bien por mi 
que tan solamente mato alguna gallina 
o algun pollito. 

El haber faltado, sea en cosas grandes 
o en pequeftas, es siempre delito y cosa 
detestable. 

Los pescadores, la for¬ 
tuna, la actriz y el 
perro marino 

(Ann, III, n. 23) 

La pobreza y las riquezas sufren di¬ 
versas alternativas- Dos pescadores em- 
bestian frecuentemente a la Fortuna con 
palabras injuriosas Una vez se dej6 ver 
de ellos, sentada en su veloz rueda, y les 
grit6 segun iba huyendo: Lejos de mi el 
vengarme; ya me alabar£is algiin dia. 

DirigiSndose desde las costas de Ame¬ 
rica con rumbo a Italia una hermosa ac¬ 
triz, acostumbrada a figurar en aristo- 
crdticos escenarios, ve que su monisimo 
perrito, deslizindose por la nave, cae al 
mar, y queriendo ella salvarlo de la 
muerte, l&nzase al agua, mientras el pe¬ 
rrito va nadando. 

Unos marineros, espectadores dei ca¬ 
so, estaban a punto de salvar a la mujer; 
cuando he aqui que un can marino, apa- 
reciendo de repente, la coge y devora, y 
lo mismo hace con el perrito. Al dia si- 
guiente, los dos pescadores cogieron al 


monstruo horrendo, y al partirlo con sus 
hachas, encontraron en su estdmago to- 
do un tesoro mujeril: pendientes, piedras 
preciosas, pulseras de oro macizo, alfile- 
res magnificos de los cabellos y de los 
vestidos, pues segun su condicidn. la 
actriz gustaba de adornarse profusa- 
mente. 

Entonces la Fortuna les dice a los 
pescadores: Ahora me alabardis. 

Alfonso Prieto 

Oniati in Guipuzcoa. 

Aelius Tubero et Picus 

tAnnus III, n. 20) 

Cum Aelius Tubero, praetor urbanus, 
jura populo redderet in foro, picus super 
caput suum mansuete sedit ita, ut manu 
capi posset. De re interrogati vates res¬ 
ponderunt, imperii stragem portendi, si 
illum liberaret, aut praetoris mortem, si 
illum exanimaret. Praetor picum illico 
concerpsit et prodigium brevi adimple¬ 
tum est: Nam Aelii stirps mortem sep- 
tende cim suorum filiorum vidit ad Can¬ 
nas, dum imperium, currente aetate, 
summum fastigium excesit. 

J OH A NES EMMANUEL JaEN 

Seminarii Abutcnsis alumnus. 

Aelius Tubero et Picus 

Picus ita mansuetus supra caput se¬ 
dit Aelii Tuberonis, praetoris urbani in 
foro jura populo reddentis, ut manu cap¬ 
tari posset. Cumque vates de facto fuis¬ 
sent interrogati, imperii destructionem 
portendi dixerunt, si ille dimitteretur: 
si autem exanimaretur praetoris interi¬ 
tum. Praetor ergo statim concerpsit pas¬ 
serem et prodigium aliquo tempore post 
impletum est. Nam Aelia familia sep- 
temdecim ex filiis ad Cannas subcumbe- 
re vidit; res publica vero, labentibus 
annis, summum fastigium excesit im¬ 
perii. 

Antonius Revilla 

Seminarii Barbastrensis alumnus. 

Compositiones Vertendae 


Las Pelucas 

Felipe, duque de Borgofta (1), por so- 
brenombre (2) el Bueno, fu6 el primero 
que, sin darse cuenta (3), di6 el ejemplo 
de las pelucas (4). Privado de los cabe- 
llos a causa de una larga enfermedad, 
por consejo de los medicos cubrid su 
cabeza con una peluca (5). Los cortesa- 
nos, con aquella delicadeza que los des- 


tingue (6) hicieron otro tanto en la ciu- 
dad de Bruselas (7) en mimero de qui- 
nientos. 

Notulae 

(1) Burgundia, —(2) cognomentum.— 
(3) non volens, —(4) coma adsciticia: 
caesaries artificiosa.— (5) Qua sunt au¬ 
lici comitate.—(6) Bruxellis in urbe. 


Equus bellator et equus timidus 

In agro Tusculano aetate proximi (1) 
eidem domino duo succrescebant (2) equi 
uterque jam ferendis par (2) laboribus 
generosus alter, timidus alter unice (4). 

Delectus (5) ambos ad pugnandum destinat: 

terretur timidus, dictoque alteri vale (6) 

abripiens (7) sese velox nemorosum Algidi 

fugit in anfractum, (8) pacem post bellum manens (9). 

In castra pergit ille, strenuo duci 

comes et adjutor missus, praestans viribus. (10) 

Militia exacta, pulsis fractisque hostibus, 

victrici fronde dignae redeunt copiae: 

Catonis rura patria ornata collibus, 
revisit bellator equus, parta gloria (11) 
et ipse exultans, praemium factus duci: 
et timidus adstat, qui locutus traditur 
o te felicem! Ad cannas paleas et fimum, 
onus triste, metu condemnor et ignavia. 

Notulae 

(1) Casi de la misma edad.—(2) iban 
credendo. —(3) capaz uno y otro.—(4) 
extraordinariamente. — (5) leva o alista- 
miento. —(6) dicere vale— despedirse.— 

(7) escapar. —(8) sinuosidad.—(9) espe- 


rar. —(10) notable por sus fuerzas. — (11) 
conquistada la gloria.-' 

Prof. Emmanuel Jovf, C. N. F. 

Moderator 

Tjpograpbia F. Campa Caimct - Tarrcgac. 

